Опус (музика)

[мини|лево|Оригинален нотен запис од [Јохан Себастијан Бах: почеток на Прелудиумот од свитата за лејта во G мол **BWV 995**.]]
[мини|Почетните 32 такта од оригиналниот ракопис од [Фредерик Шопен|Шопеновата Полонеза во Ас дур, **Op. 53**, 1842.]]
[мини|Оркестарска партитура од почетоткот на првиот став на [Волфганг Амадеус Моцарт|Моцартовиот концерт за кларинет и оркестар во A дур, **K. 622**, напишан во 1791 година за кларинетистот Антон Штедлер.]]
[мини|Оригинален ракопис од [Франц Шуберт|Шубертовиот Октет во F дур, **D. 803**, компониран во март 1824.]]
[мини|Скица на ракописот од [Лудвиг ван Бетовен|Бетовеновата клавирска Соната **No 28**, А дур, **Оп. 101**, Allegro, 1816]]

**Опус** (, , , ) – збор кој потекнува од латинскиот јазик и значи *[[дело]]*.

Овој поим може да се однесува на книжевност, сликарство, театар, балет, филм, музика и, воопшто, на сите области на уметничкото творештво.

## Две значења на опус
Опус може да има два значења:
:1. *Поединeчно дело на некој уметник*:
На пример: Бетовеновиот Трет клавирски концерт, це мол, **опус 37**.
:2. *Целокупно творештво на некој уметник*:
На пример: „Целиот уметнички **опус** на графичарите е многу вреден...", „Неговиот книжевен **опус** опфаќа комедии, раскази, книжевна и театарска критика."

Во музиката зборот *опус* исто така има две значења:

:1. *музичко дело ([[Композиција (музика)|композиција]])*,
:2. *целокупно [[творештво]] на еден [[музичар]]*.

## Опис на процесот на нумерација на музичките дела
Композиторите и музиколозите (лицата кои ја проучуваат и пишуваат за музиката) зборот ***опус*** (или скратено ***Оп.***) го користат за означување (заради полесен увид) на хронолошки редослед на создавањето на уметничките дела, а понекогаш така се означува и еден период од творештвото на композиторот. Тие со насловот го пишуваат и бројот на опусот. На пример, кога композиторот ја компонира својата прва композиција, ѝ дава наслов и ја означува како „Опус 1" (*Оп. 1*). Следната композиција би била „Опус 2" (*Оп. 2*) итн.

## Кои се причините за нумерирање на музичките дела
Овој начин на организациско каталогизирање на музички композиции на еден уметник во голема мера помага и го олеснува увидот во креативниот опус на композиторот и брзото и лесно наоѓање на секој музичар или заинтересирана личност за неговата работа или неговото конкретно дело.

Бетовен напишал многу сонати за пијано. Тој ја напишал сонатата во А-дур „Голем опус 26“ кога бил млад. Многу години подоцна, тој напишал друга соната за пијано (исто така во А-дур), но таа (за да биде поинаква) е Опус 101 (видете го последниот музички пример долу десно).

## Историски аспект на нумерирање на музичките дела
Ознаката *Опус* почнала да се користи уште од 17 век, па сè до денешен ден. Познато е дека Лудвиг ван Бетовен бил многу систематично ажурен во тоа.
 
## Други нумерирања на музичките дела
Освен класичната ознака **Оп.**, музиколозите на композициите кои немале ознаки им давале и поинакви  нумерации. Прикажани се само некои од најпознатите:
 
* **BWV** (, ) се ознаки на композициите на Јохан Себастијан Бах.
* **KV** или **K** (**K**öchel-**V**erzeichnis) се ознаки за композициите на Волфганг Амадеус Моцарт кои ги подготвил Лудвиг фон Кехел. Познато е дека Моцартовата музика немала броеви на опус. Музикологот *Кехел* направил хронолошки попис на сите Моцартови дела и им дал **К** нумерација (**К** според **K**ехел). Кехеловата нумерација оди до бројот **622**.
* **D** (*Otto Erich *'D**eutsch'') се ознаки за композициите на [[Франц Шуберт]] кои ги подготвил [[Ото Ерих Дојч]].
* **L** (''François **L**esure'') се ознаки за композициите на [[Клод Дебиси]] кои ги каталогизирал музикологот [[Франсоа Лезир]].
* Делата на [[Доменико Скарлати]] може да се појавата под три различни каталошки системи:
:1. **L** (''Alessandro **L**ongo'') биле ознаки за композициите на Доменико Скарлати до 1906 година. Ги подготвил [[Алесандро Лонго]].

:2. **К** или **Кк** (''Ralph **K**ir**k**patrick'') е нова ознака за композициите на Доменико Скарлати која ја заменила горната каталогизација **L** во 1953 година од страна на [[Ралф Керкпатрик]].

:3. **P** (''Giorgio **P*'estelli*) е нова ознака за композициите на Доменико Скарлати создадена од странана Џорџо Пастели во 1967 година.

## Наводи

Категорија:Музички поими
Категорија:Теорија на музиката
Категорија:Музика
Категорија:Латинизми